大順平定

大順平定（）為明朝正德年間（1506年—1521年）民變軍領袖段鋹的年号。李崇智《中國歷代年號考》，第216頁。《明武宗實錄》卷196：「〔正德十六年二月乙酉〕初，王滿堂者，霸州民王智女，以美艷嘗與選入內，既而罷歸，恥不肯適人，又數感異夢，謂必有趙萬興者來聘，乃許其人貴不可言。有僧出入智家，知其夢，間以語人，道士段鋹挾妖術，因潛易姓名，且賄僧使謂智曰：『爾家明日當有大貴人。』至明日，鋹至，問其姓名與夢，協智家懽呼羅拜之，即妻以滿堂。鋹乃出妖書傳相煽惑愚民，神其夢從之者日益眾。鋹恐事覺，携滿堂逃之山東嶧縣，儒生潘依道、孫爵策杖從之，時稱臣主，鋹遂僭號，改元大順平定，往來牛蘭、神仙二山，久之，鋹為新城人所獲，并得其妖書，撫按官以聞，詔釋愚民之從者，鋹及依道爵皆斬于市，滿堂有中旨，特令全之，乃送浣衣局，尋入侍豹房，及上晏駕，始復出浣衣-{云}-。」《勝朝彤史拾遺記》卷四：浣衣王满堂者，霸州民王智女也。以麗色，嘗與選嬪宮。既而罷歸，恥不肯適人。又時時感異夢，謂必有趙萬興者來聘，當許之，其人貴不可言。里中僧出入智家，知其夢，間以語人。道士段鋹，挾妖術，聞之，遂潛易姓名，且賂僧，使僧先一日謂智家曰：「爾家明日當有大貴人至。」詰旦鋹至，問其姓名，曰：「我趙萬興也。」智家歡呼羅拜之，遂妻以滿堂。鋹乃出妖書轉相煽亂，愚民既神其夢。及見書大信，從之者日益眾。鋹畏事漏，攜滿堂逃之嵫陽，既而嵫陽人亦信之。有嶧縣儒生潘依道、孫爵杖策至，陰受其術，時背人行主臣禮。於是鋹遂僭號，改元大順平定，往來牛蘭、神仙二山間。久之，鋹出行新城，民掩獲鋹，并得其妖書。撫按以聞，詔釋愚民之從者，獨斬鋹與依道、爵三人西市。乃特降中旨，令勿殺滿堂，沒入之，以官奴送浣衣局，既而召入侍豹房，大幸。世宗嗣位，後出浣衣局。人謂之「王浣衣」-{云}-。

名稱方面，李兆洛《紀元編》作平定，李兆洛《紀元編》卷上：「段鋹〈妖賊〉，平定。〈見《年號韻編》。一-{云}-改名趙可興，改元大順平定〉」鍾淵映《歷代建元考》、榮孟源《中國歷史紀年》認為是建國號大順，改元平定，羅振玉《校增紀元編》作「平定」、「大順」兩個年號。

注釋

參考資料

參看
中國年號索引

Category:明朝民变政权年号
Category:16世纪中国年号
明